**«You Let Me Walk Alone»** (անգլ. թարգմանաբար՝ «Այս ճանապարհին դու ինձ թողել ես միայնակ»), Միխաել Շուլտեի երգ-բալլադը, որի հեղինակներն են Շուլտեն, Թոմաս Սթենգորը (դան․՝ Thomas Stengaard), Նիսսե Ինգվերսենը (գերմ.՝ Nisse Ingwersen) և Նինա Մյուլլերը (գերմ.՝ Nina Müller):

Անվանում
--------

Բալլադի անվանումը ստացվել է կրկներգի եզրափակիչ տողից` «Cause you let me walk this road alone» (հայերեն՝ «Որովհետև այս ճանապարհին դու ինձ թողել ես միայնակ»):

14 տարեկանում Միխաել Շուլտեի համար ճակատագրի հարված էր դարձել հարազատ հոր կորուստը։ Մանկության հիշողություններն ու հոր հանդեպ որդու սերը նա արտահայտել է բալլադի տեքստում, որը 14 տարի անց երգել է Լիսաբոնում.

> 
> 
> 
> *Բնօրինակ տեքստ* (գերմ.)  
> 
> *Du wirst immer der Held meiner Kindheit sein / Niemand kommt da auch nur annähernd ran / Ich dachte du wirst mich leiten, wenn das Leben mich in falsche Richtungen führt / Das sind die Momente, in denen ich dich am meisten vermisse*
> 
> 
> 
> «Դու միշտ կմնաս իմ մանկության հերոսը / Ոչ ոք նույնիսկ չի հավասարվում դրան / Ես կարծում էի, որ դու ինձ ուղղություն կտաս, եթե ես մոլորվեմ / Նման պահերին ես ամենից շատ կարոտում եմ քեզ»։
> 
> 
>

Եվրատեսիլ
---------

2018 թվականի փետրվարի 22-ին գերմանական հեռուստատեսության առաջին ալիքով հեռարձակվել է «Մեր երգը Լիսաբոնի համար» (գերմ.՝ Unser Lied für Lissabon) ծրագիրը, որին մասնակցել է վեց թեկնածու։

Քվեարկության արդյունքներով, որը ներառում էր միջազգային ժյուրիի, Եվրատեսիլի փորձագետների և հեռուստադիտողների գնահատականները, Միխաել Շուլտեի կատարմամբ այդ բալլադն ընտրվել է «Եվրատեսիլ 2018» մրցութային ծրագրի համար։

«Մեր երգը Լիսաբոնի համար» մրցույթի արդյունքների հրապարակումից անմիջապես հետո՝ փետրվարի 22-ին կայացած մամուլի ասուլիսի ժամանակ, բալլադի չորս հեղինակները պատասխանել են մրցույթի ստեղծման վերաբերյալ հարցերին։ Որպես հիմք ընդունվել է երգիչ Ստորին Սաքսոնիայի Բուքսթեխուդե քաղաքից Միխաել Շուլտեի զգացմունքային ապրումները, որը դեռահաս տարիքում կորցրել է իր սիրելի հորը։ Հեղինակների խումբը փորձել է գտնել մի տեքստ, որը արցունքներ չի առաջացնի ունկնդիրների մոտ, բայց շատերի համար կառաջացնի բնական ասոցիացիաներ և մանկության հիշողություններ, հարազատների և մտերիմների, այդ թվում՝ արդեն մահացածների հետ շփվելու ցանկություն։

Մարտին և ապրիլին Լոնդոնում, Մադրիդում և Ամստերդամում տեղի են ունեցել «Եվրատեսիլ 2018»-ից առաջ պլանավորված Միխաել Շուլտեի համերգները, որտեղ նա կատարել է «You Let Me Walk Alone» բալլադը։


Միխաել Շուլտեի ելույթի շոուն «Եվրատեսիլ 2018»-ի եզրափակչում|  |  |  |

Արձագանքներ
-----------

Դեռևս «Մեր երգը Լիսաբոնի համար» մրցութային ընտրության փուլում գերմանացի երաժիշտ, կոմպոզիտոր և պրոդյուսեր Ռալֆ Զիգելը, որը 1976 թվականից անմիջական կապ ունի «Եվրատեսիլի» հետ, Միխաել Շուլտեին համարել է իր ֆավորիտը։ Սակայն հավելել է, որ իր համար առեղծված է մնացել, թե ինչու է երգչին պահանջվել չորս հեղինակ սեփական հոր մասին բալլադներ ստեղծելիս։

Գերմանական մի շարք հոդվածներում անբարենպաստ կանխատեսումներ են արվել՝ տեսնելով վերջին տեղերը, որոնք տարիներ շարունակ Գերմանիայի ներկայացուցիչներն են զբաղեցրել։

Բեռլինի «Die Tageszeitung» օրաթերթի խմբագիր լրագրող Յան Ֆեդերսենը, որը գերմանական մամուլի անդրադարձն է կատարել այդ թեմայով, նման քննադատությունը «փնթփնթոց» է անվանել և խորհուրդ է տվել հանգիստ սպասել իրադարձությունների զարգացմանը։

2018 թվականի մարտի 2-ին «Եվրատեսիլի» կայքում հրապարակված Միխաել Շուլտեի տեսահարցազրույցում նա, պատասխանելով իր և հոր մասին բալլադի ստեղծման մասին հարցերին, խոստովանել է, որ արտահայտված բացասական գնահատականները վշտացնում են իրեն։ Այնուամենայնիվ նա ասել է, որ դա չի խանգարի նրան ինտենսիվորեն պատրաստվել եզրափակիչ ելույթին։

2018 թվականի մայիսի 6-ին բուքմեյքերները հրապարակել են «Եվրատեսիլ 2018»-ի ֆավորիտների թարմացած կանխատեսումները, որոնց համաձայն՝ Գերմանիան չի հայտնվել առաջին տասնյակում, որտեղ ընդգրկվել են Իսրայելը, Նորվեգիան, Ֆրանսիան, Էստոնիան, Շվեդիան, Չեխիան, Ավստրալիան և Մոլդովան։

Արդյունքում Գերմանիայի չորրորդ տեղը, որն զբաղեցրել էր Միխաել Շուլտեի «You Let Me Walk Alone» բալլադը, շատերի համար անսպասելի և նույնիսկ սենսացիոն էր։

Ծանոթագրություններ
------------------

1. 1 2  «Michael Schulte — You Let Me Walk Alone Lyrics» (անգլերեն). songlyrics.com. Վերցված է 2019 թ․ հոկտեմբերի 29-ին.
2. 1 2  «Die Geschichte hinter unserem ESC-Song» (գերմաներեն). Bild. 13.05.2018. Վերցված է 2019 թ․ հոկտեմբերի 29-ին.
3. ↑  «Diese sechs Acts sind im ESC-Vorentscheid 2018» (գերմաներեն). eurovision.de. 2017 թ․ դեկտեմբերի 29. Վերցված է 2019 թ․ հոկտեմբերի 29-ին.
4. ↑  Posted by:Emily Herbert. «Germany: Song Titles for Unser Lied für Lissabon Revealed» (անգլերեն). eurovoix.com. Վերցված է 2019 թ․ հոկտեմբերի 29-ին.
5. ↑  «Michael Schulte mit "ESC"-Ballade auf Platz 1» (գերմաներեն). offiziellecharts.de. Վերցված է 2019 թ․ հոկտեմբերի 29-ին.
6. ↑  «Michael Schulte fährt nach Portugal» (գերմաներեն). Der Spiegel. 22.02.2018. Վերցված է 2019 թ․ հոկտեմբերի 29-ին.
7. ↑  «Alle Infos zum ESC 2018 in Portugal» (գերմաներեն). eurovision.de. 07.03.2018. Վերցված է 2019 թ․ հոկտեմբերի 29-ին.
8. ↑  Kurt Sagatz (23.02.2018). «Ballade für toten Vater soll Deutschland beim ESC nach vorn bringen». tagesspiegel.de. Վերցված է 2019 թ․ հոկտեմբերի 29-ին.
9. ↑  «Pressekonferenz nach ESC-Vorentscheid» (գերմաներեն). eurovision.de. 22.02.2018. Վերցված է 2019 թ․ հոկտեմբերի 29-ին.
10. ↑  «Michael Schulte performt bei London Eurovision Party» (գերմաներեն). eurovision.de. 02.03.2018. Վերցված է 2019 թ․ հոկտեմբերի 29-ին.
11. ↑  «Michael Schulte: Das hält Ralph Siegel vom deutschen ESC-Kandidaten» (գերմաներեն). vip.de. 06.03.2018. Արխիվացված է օրիգինալից 2018 թ․ մարտի 4-ին. Վերցված է 2019 թ․ նոյեմբերի 16-ին.
12. ↑  Peter-Philipp Schmitt (23.02.2018). «Ein Youtube-Star für Lissabon» (գերմաներեն). Frankfurter Allgemeine Zeitung. Վերցված է 2019 թ․ հոկտեմբերի 29-ին.
13. ↑  Hans Hoff (22. Februar 2018). «Abhak-Moderationen der Pilawa-Klasse» (գերմաներեն). Süddeutsche Zeitung. Վերցված է 2019 թ․ հոկտեմբերի 29-ին.
14. ↑  Jan Feddersen (28.02.18). «Kritik an Michael Schulte ist Miesmacherei» (գերմաներեն). eurovision.de. Վերցված է 2019 թ․ հոկտեմբերի 29-ին.
15. ↑  «Lange gewartet, bis ich durchstarten kann» (Видеоинтервью) (գերմաներեն). eurovision.de. 02.03.2018. Վերցված է 2019 թ․ հոկտեմբերի 29-ին.
16. ↑  «Букмекеры сделали новые прогнозы на фаворитов «Евровидения-2018»». point.md. 6 мая 2018. Վերցված է 2019 թ․ նոյեմբերի 16-ին.
17. ↑  Arno Frank (13.05.2018). «Der Michael nervte nicht» (գերմաներեն). Der Spiegel. Վերցված է 2019 թ․ հոկտեմբերի 29-ին.
18. ↑  Hans Hoff (13. Mai 2018). «Michael Schulte hat es allen gezeigt» (գերմաներեն). Süddeutsche Zeitung. Վերցված է 2019 թ․ հոկտեմբերի 29-ին.
19. ↑  «ESC in Lissabon Michael Schulte sensationell unter den Top Fünf» (գերմաներեն). express.de. 15.05.18. Վերցված է 2019 թ․ հոկտեմբերի 29-ին.(չաշխատող հղում)

Արտաքին հղումներ
----------------

* Միխաել Շուլտեի ելույթը «NDR» թոք-շոուում (23.02.2018)
* Միխաել Շուլտեի ելույթը «Եվրատեսիլ 2018»-ին (12.05.2018)
* Միխաել Շուլտեի ելույթը «ARD»-ի հարցազրույցի ժամանակ (18.05.2018)